: आंखौ एरेस्ट खालामदो सार। गोर्बोआव दिंखिजों माय सौना देग्लिजानाय बादि बिनि गोसो गोर्बोआबो देग्लिजादों। आखाइ जराखौ हरनो गोसो गैयामोनब्लाबो बियो हरनांबाय होनो थानाय रांखौ हरनो हायैनि थाखाय। दुखुजों बियो बुंलांबावो – जोंनि गेजेराव आथिखालाव स’लमा, सुंद’ सल’, खन्थाइ, लाइसि आरो बायदि बायदि उफ्रा गियान गोनां बिजाबफोरा सान्थ्र’हायै फोसाव जाबाय एबा दिहुनजाबाय। नाथाय सान्नो गोनां बाथ्रा आरो दुखु नांथाव सासे लिरगिरिनि बिजाबा गां 200, 300 आरो 500 नि बांसिन फालांगि जाया। लिरनानै बिजाब महर होनो हाब्लानो सासे लिरगिरि जानो हाया। सासे लिरगिरिनि थांना थानाया फरायगिरिनि सायाव सोनारो। नाथाय फरायगिरि गैयाब्ला बै सोरजिया ओरैनो गारसोम जाना दोनजायोब्ला लिरगिरिनि बेसेन गोनां लिरथिफोरा जेबो मुलाम्फा जाया। जोंनि गेजेराव फरायसालिनि बिजाबखौल’ फरायना गियान बुथुमनो नाजायो फरायनायगिरिफोरा। नाथाय उफ्रा गियान सल’मा, सुंद’ सल’ ,खन्थाइ, रायथाइ आरो बायदि बायदि उफ्रा गियान गोनां बिजाबखौ फरायनायनिफ्राय जानगार जाना दं होन्ना बुंथिब्लाबो गोरोन्थि जानाय नंलिया। जोंनि हारिनि लिरगिरिनि बिथांमोनि बिजाबा गल’फोराव ओरैनो थायो रावबो बायना फरायग्रा गैलिया। ओरैनो जासिब्लाबो दिनै नांथ’ला उनफोराव लांनोसै होनग्राबो दं। जासिब्लाबो दिनैनि सानाव बिजाब फरायै जालांनो हमबाय। बिनिखायनो जोंनि समाजाव लिरगिरिफोरा खाफाल हमनांबाय ।